CELEX: 31987R1389
Language: el
Date: 1987-05-18 00:00:00
Title: Κανονισμός (ΕΟΚ) αριθ. 1389/87 του Συμβουλίου της 18ης Μαΐου 1987 που ανοίγει, για το έτος 1987 και με τρόπο αυτόνομο, έκτακτη δασμολογική ποσόστωση για εισαγωγή βοείων κρεάτων υψηλής ποιότητας, νωπών, διατηρημένων με απλή ψύξη ή κατεψυγμένων, των διακρίσεων 02.01 Α ΙΙ α) και 02.01 Α ΙΙ β) του κοινού δασμολογίου

Avis juridique important

|

31987R1389

Κανονισμός (ΕΟΚ) αριθ. 1389/87 του Συμβουλίου της 18ης Μαΐου 1987 που ανοίγει, για το έτος 1987 και με τρόπο αυτόνομο, έκτακτη δασμολογική ποσόστωση για εισαγωγή βοείων κρεάτων υψηλής ποιότητας, νωπών, διατηρημένων με απλή ψύξη ή κατεψυγμένων, των διακρίσεων 02.01 Α ΙΙ α) και 02.01 Α ΙΙ β) του κοινού δασμολογίου  

Επίσημη Εφημερίδα αριθ. L 133 της 22/05/1987 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 1389/87 ΤΟΥ ΣΥΜΒΟΥΛΙΟΥ  της 18ης Μαΐου 1987  που ανοίγει, για το έτος 1987 και με τρόπο αυτόνομο, έκτακτη δασμολογική ποσόστωση για εισαγωγή βοείων κρεάτων υψηλής ποιότητας, νωπών, διατηρημένων με απλή ψύξη ή κατεψυγμένων, των διακρίσεων 02.01 Α ΙΙ α) και 02.01 Α ΙΙ β) του κοινού δασμολογίου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 113,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι, λόγω της κατάστασης των αγορών του βοείου κρέατος εντός και εκτός της Κοινότητας, θα πρέπει να ανοιχθεί, για το έτος 1987 και με τρόπο αυτόνομο, έκτακτη δασμολογική ποσόστωση για την εισαγωγή 8 000 τόνων βοείου κρέατος υψηλής ποιότητας, νωπών, διατηρημένων με απλή ψύξη ή κατεψυγμένων, των διακρίσεων 02.01 Α ΙΙ α) και 02.01 Α ΙΙ β) του κοινού δασμολογίου, με δασμό 20 %·  ότι θα πρέπει να εξασφαλισθεί, ιδίως, η ίση και συνεχής πρόσβαση όλων των ενδιαφερομένων φορέων της Κοινότητας στην εν λόγω δασμολογική ποσόστωση και η εφαρμογή, χωρίς διακοπή, του ποσοστού που προβλέπεται για τη δασμολογική αυτή ποσόστωση σε όλες τις εισαγωγές των εν λόγω προϊόντων σε όλα τα κράτη μέλη και μέχρις εξαντλήσως του προβλεπομένου όγκου· ότι, για το σκοπό αυτό, είναι σκόπιμο ένα σύστημα χρησιμοποίησης της δασμολογικής ποσόστωσης, βασισμένο στην προσκόμιση πιστοποιητικού αυθεντικότητας που να εγγυάται τη φύση, την προέλευση και την καταγωγή των προϊόντων·  ότι οι λεπτομέρειες εφαρμογής πρέπει να θεσπισθούν σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 467/87 (4),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Ανοίγεται για το έτος 1987 έκτακτη δασμολογική ποσόστωση βοείων κρεάτων υψηλής ποιότητας, νωπών, διατηρημένων με απλή ψύξη ή κατεψυγμένων, των διακρίσεων 02.01 Α ΙΙ α) και 02.01 Α ΙΙ β) του κοινού δασμολογίου.  Ο συνολικός όγκος αυτής της δασμολογικής ποσόστωσης ανέρχεται σε 8 000 τόνους που εκφράζονται σε βάρος του προϊόντος.  2. Ο δασμός του κοινού δασμολογίου που εφαρμόζεται στην ποσόστωση που αναφέρει η παράγραφος 1 καθορίζεται σε 20 %.  Άρθρο 2  Σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68, καθορίζονται οι λεπτομέρειες εφαρμογής του παρόντος κανονισμού, και ιδίως:  α) οι διατάξεις που εξασφαλίζουν τη φύση, την προέλευση και την καταγωγή των εν λόγω προϊόντων·  β) οι διατάξεις σχετικά με την αναγνώριση του εγγράφου που επιτρέπει την εξακρίβωση των διασφαλίσεων που προβλέπονται στο στοιχείο α).  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Μαΐου 1987.  Για το Συμβούλιο  Ο Πρόεδρος  P. DE KEERSMAEKER  (1) ΕΕ αριθ. C 12 της 16. 1. 1987, σ. 2.  (2) Γνώμη που διατυπώθηκε στις 12 Μαΐου 1987 (δεν έχει ακόμα δημοσιευθεί στην Επίσημη Εφημερίδα).  (3) ΕΕ αριθ. L 148 της 28. 6. 1968, σ. 24.  (4) ΕΕ αριθ. L 48 της 17. 2. 1987, σ. 1.